### Beslutningstema

I denne sag skal der tages stilling til anbefaling af to nye medlemmer til Tønder Kommunale Billedkunstråd.

### Historik

Tønder Kommunale Billedkunstråd blev godkendt af Kommunalbestyrelsen i oktober 2018 og trådte i kraft 2019. [adresse] vedtægter blev senest opdateret i 2021 og godkendt af Kommunalbestyrelsen november 2021.

### Sagsfremstilling

Børge Jensen og Cai-Ulrich Claus Gregersen er trådt ud af Tønder Kommunale Billedkunstråd i marts 2024. Det betyder, at der skal udpeges to nye medlemmer af rådet.

Af vedtægterne fremgår det, at Billedkunstrådet består af syv medlemmer, der er sammensat af:

* Tre kunstnere
* To kunstkyndige
* Et medlem udpeget blandt Kulturelt Forums medlemmer
* Et medlem udpeget blandt Kultur- og Fritidsudvalgets medlemmer

Når et eller flere medlemmer træder ud af rådet, anbefaler de resterende rådsmedlemmer nye medlemmer til Kultur- og Fritidsudvalget. Kultur- og Fritidsudvalget videresender anbefalingen til godkendelse i Kommunalbestyrelsen. Se Bilag.

Billedkunstrådet anbefaler følgende som nye medlemmer i Tønder Kommunale Billedkunstråd:

* Kristian Paulsen
* Tommy Ravn

### Indstilling Vicekommunaldirektøren indstiller,

|  |  |
| --- | --- |
| at | anbefalingen godkendes, og |
| at | indstillingen videresendes til Kommunalbestyrelsen. |

Beslutning fra Kultur- og Fritidsudvalget, 14. august 2024, pkt. 7:

Indstillingen anbefales.

Gunner Lassen deltog ikke i mødet.

### Beslutning

Indstillingen godkendt og Kristian Paulsen og Tommy Ravn udpeges som medlemmer.